Notum sit fidelibus presentis temporis et futuri quod dominus Godefridus, miles, dedit ecclesie Sancte Marie Castellionis et fratribus ibidem Deo servientibus, pro anima sua et pro animabus parentum suorum, vineam que vocatur Escherpel in perpetuum possidendam. Postea vero filii ejus Hugo et Nivardus hoc donum patris sui ante celerarium Clarevallensem, nomine Raynaudum, laudaverunt et confirmaverunt his testibus: Acardo canonico, Petro capellano, Petro seneschaldo, Odone, nepote ejus; Henrico Chanlata, Parisia et Roberto fratre ejus. Ebrardo Crasso, Vauchero cognomento Juda. Ante me quoque Odonem, ducem Burgundie, predicti fratres venientes hoc ipsum donum laudaverunt, et confirmaverunt, et sigillo nostro muniendum preceperunt, his testibus: Humberto, capellano Ducis; Aimone Rufo; Warnerio de Age, Bartholomeo Cokilla; Viardo Soutain. In laudatione uxoris predicti Hugonis et filiorum et filiarum ejus, Godefrido, Hugone, Andrea, Gilla videlicet et Beatrice, hi fuerunt testes: Viardus de Villeta, Humbertus Sirebials, Bernardus, Johannes et Drogo de Neeles. In laudatione vero Aalix, uxoris Nicardi, filiorum et filiarum suarum, scilicet Andree, Godefridi, Gertrudis et Sibiiers, hi fuerunt testes: Raynaudus Cherauz et filii sui Hugo et Guido, Petrus Venterius, et Petrus, filius ejus, Viardus et Johannes de Villeta. Acta sunt hec anno ab incarnatione Domini M°C°LX°, indictione octava, regnante Rege Francorum Ludovico; Lingonensis ecclesie Godefrido episcopo, Castellionensis ecclesie abbate Nantelmo.